SET สัปดาห์หน้าฟื้นตัว รับ Fund Flow ไหลเข้า
Weekly Strategy : by Capital Nomura Securities (Thailand)
19 มี.ค. 2560

Weekly Strategy : by Capital Nomura Securities (Thailand)
 
บล.โนมูระ พัฒนสิน ระบุในบทวิเคราะห์ คาด SET สัปดาห์นี้ (20 มี.ค.) ฟื้นตัว แนวต้าน 1,573/1,585 จุด แนวรับ 1,540/1,534 จุด ผ่านพ้นการประชุม FOMC ในสัปดาห์ที่ผ่านมา ซึ่งพบว่าแนวโน้มการปรับขึ้นอัตราดอกเบี้ยสหรัฐฯจะเป็นไปแบบค่อยเป็นค่อยไป (ปีนี้ Nomura คาดปรับเพิ่มอีก 2 ครั้งในช่วงเดือน ก.ย. และ ธ.ค.) ส่งผลให้ภาพตลาดคลายกังวลต่อปัจจัยดังกล่าว ภายใต้ภาพเศรษฐกิจโลกกำลังฟื้นตัว เป็นบวกต่อสินทรัพย์เสี่ยง
อีกทั้งค่าเงิน Dollar ที่อ่อนค่าลง ก็เพิ่มจิตวิทยาบวกต่อการแข็งค่าของค่าเงินบาท (ล่าสุดปรับตัวหลุดระดับ 35 บาทต่อดอลล่าร์ แข็งค่าสุดในรอบ 3 สัปดาห์) หนุนโอกาส Fund Flow ไหลเข้า ผสานกับการฟื้นตัวของเศรษฐกิจในประเทศ หนุนความเชื่อมั่นต่อการลงทุนเพิ่มเติม
ขณะเดียวกันหากพิจารณาในส่วนของภาพตลาด TFEX สัปดาห์ที่ผ่านมาเริ่มเห็นสัญญาณในการกลับมาเปิด Long Position ของนักลงทุนต่างชาติเร่งตัวขึ้นส่งผลให้สถานะล่าสุดนับตั้งแต่ต้น ม.ค.-ปัจจุบัน ต่างชาติมีสถานะNet Short ราว 37,383 สัญญา น่าจะหนุนโอกาสในการ Cover short เพิ่มเติม เพิ่ม sentiment บวกต่อการฟื้นตัวของ SET
นอกจากนี้การเช้าสู่ช่วง 2 สัปดาห์สุดท้ายก่อนปิดไตรมาส 1 ราว น่าจะได้อานิสงส์บวกจากแรงทำ Window Dressing ซึ่งตามสถิติชี้ว่า SET มักจะบวกราว 2.18% ในช่วงนี้น่าจะเป็นแรงหนุนตลาดฟื้นตัวในกรอบแนวต้าน 1,573/1,585 จุด แนวรับ 1,540/1,434 จุด
 
คลิกเพื่อดูรายละเอียด…
 